Kultura Maribor

Poslikava cvetličnih loncev
2026-03-19 19:00 - 21:00 (Europe/Paris) | Kulturni inkubator
MLADINSKI DRUŽABNI VEČER 3/2026
POSLIKAVA CVETLIČNIH LONCEV
Četrtek, 19. marec 2026 // 19.00 // Kulturni inkubator
Kličemo pomlad! V četrtek, 19. marca 2026, ob 19. uri v Kulturnem inkubatorju, ko bomo marčevski mladinski družabni večer dopolnili z delavnico poslikave cvetličnih loncev, ki jih boste lahko uporabili doma ali podarili naprej. Udeležba je brezplačna.
Saj veš, tisti trenutek, ko posije pomladansko sonce in te pogreje do srca … Verjetno se podobno počutijo tudi rastline – zakaj jih po dolgi zimi ne bi razvajali tudi z novimi »oblačili« oziroma ustvarjalno poslikanimi cvetličnimi lonci?
Na delavnici te čakajo: dobra družba, materiali za ustvarjanje, pijača, prigrizki, glasba!
S seboj prinesi le idejo, kaj želiš naslikati – ali pa tu ne, improvizacija je prav tako dobrodošla 😀
Za zgolj druženje ob dobri glasbi in igranju namiznih iger, so vrata seveda odprta med 19. in 21 . uro.
Prijave: Zaradi nabave materiala in lažje organizacije prosimo, da se na delavnico predhodno prijavite na: eva.zunec@mkc.si. Število mest je omejeno!
Vabljen_a!

Povezava do originalnega članka

Pepelka 5+
2026-03-20 17:00, 2026-03-21 10:00, 2026-03-27 17:00, 2026-03-28 10:00 | Mala dvorana
Pepelka 5+

Pavel Polák po motivih bratov Grimm / 40 min

Ovdoveli drvar Jure v svoj samotni dom pripelje novo ženo in njeno hčer Agato. Njegova hči Lenka ju lepo sprejme, onidve pa jo zvito in pretkano izkoriščata, ob tem pa še zasramujeta in zmerjata. Nadeneta ji žaljivo ime Pepelka. Nadaljevanje zgodbe je znano: Lenka, ki ima na svoji strani iskreno prijateljstvo živali, je za svojo dobroto in potrpežljivost nagrajena. Zgodijo se čarovnije, izgubi se en čeveljček, iskanje lastnice je uspešno. Lenka se poroči s princem in srečno živita do konca
svojih dni. Tako v pravljicah mora biti in je tudi v tej.

Nakup kart

Povezava do originalnega članka

[Delavnica pisanja proze] PROZAIK
2026-03-20 17:00 - 20:00 | Kulturni inkubator
DELAVNICE PISANJA PROZE
PROZAIK
vsak tretji petek v mesecu v Kulturnem inkubatorju ob 17. uri
V petek, 20. februarja 2026, začnemo s serijo brezplačnih delavnic pisanja proze, ki jih bo izvajala mlada avtorica Tanja Špes. Delavnice bodo vsak tretji petek v mesecu ob 17. uri v Kulturnem inkubatorju.
Vabimo te, da se nam pridružiš pri ustvarjanju prozaika! Glavni namen delavnic je razvijanje veščin pisanja proze in dajanje (vrstniške) povratne informacije na napisana besedila. Veščine pisanja bomo razvijali skozi različne kreativne vaje, dodali nekaj teoretične podlage, hkrati pa si bomo izmenjali mnenja na napisano, pa tudi predloge za branje.
Delavnice so namenjene vsem, ki bi želeli pisati prozo ali jo že pišete. Ustvarjalnih ali starostnih omejitev za udeležbo na srečanjih ni. Skupaj bomo pisali vsak tretji petek v mesecu, ob 17. uri, v prostorih MKC Maribor – Kulturni inkubator (Koroška cesta 18, 2000 Maribor). Eno srečanje bo trajalo tri ure. Začnemo v petek, 20. 2. 2026, ob 17. uri.
Delavnice so brezplačne, so pa potrebne predhodne prijave.

PRIJAVNI OBRAZEC

Tanja Špes (1992) je po poklicu psihologinja. S pisanjem kratkih zgodb se je pričela ukvarjati leta 2018, ko je bila ena izmed njenih kratkih zgodb nagrajena na mednarodnem natečaju Premio energheia.
Njene kratke zgodbe so bile trikrat med nominiranimi za najboljšo kratko zgodbo revije Sodobnost in objavljene v literarnih revijah Sodobnost, Spirala, Literatura, Mentor, Novi zvon, v antologiji sodobne slovenske kratke pripovedi mladih avtoric in avtorjev Polževi razmisleki ter v oddaji Literarni nokturno.
Leta 2023 je pri Cankarjevi založbi izšla njena zbirka kratkih zgodb Nedaleč stran. Trenutno pripravlja še eno zbirko kratkih zgodb, ki bo leta 2026 izšla pri Cankarjevi založbi.

Povezava do originalnega članka

AROMA LJUBEZNI • glasbeno plesna predstava
2026-03-20 18:00 - 19:00 | Maribor center / Unionska dvorana Maribor
Doživite bisere klasične in tango glasbe v zares posebni preobleki ob spremljavi vrhunskih parfumskih arom.
𝗔𝗥𝗢𝗠𝗔 𝗟𝗝𝗨𝗕𝗘𝗭𝗡𝗜 je edinstvena glasbeno-plesna predstava s parfumsko spremljavo, ki združuje glasbo, ples in dišave v posebno čutno umetniško doživetje. Bisere klasične in tango glasbe spremljajo izbrani parfumski akordi, ki ustvarjajo dodatno dimenzijo večera. Na odru nastopajo vrhunski umetniki. Vokalni del večera oblikujeta Anja Žabkar (sopran) in Lovro Korošec (bariton).
Instrumentalni ansambel sestavljajo Inga Ulokina (violina, umetniška vodja), Olga Ulokina (klavir, avtorica aranžmajev), Miha Plevčak (harmonika) in Rok Kastelec (tolkala).
Plesno dimenzijo predstave ustvarjajo Maša Kolšek, ki podpisuje flamenko koreografijo in ples, ter profesionalni plesni par Aleksei Zakharov in Elizaveta Loginova. Posebnost predstave je unikatna parfumska spremljava, navdihnjena z idejo pionirja sodobne teorije parfumerije Septimusa Piessea, ki je glasbo in dišave razumel kot harmonijo »not«.

Povezava do originalnega članka

POZDRAV POMLADI
2026-03-20 19:00 - 21:30 | Maribor center / Viteška dvorana, Pokrajinski muzej Maribor, Grajska ulica 2, 2000 Maribor
Petčutno doživetje na mariborskem gradu
S prihodom pomladi začenjamo nov cikel večerov, posvečenih simboliki letnih časov v likovni umetnosti, glasbi, grajski zgodovini in kulinariki. Tokrat bomo skozi vseh pet čutov odkrivali življenje plemstva v Mariboru in na mariborskem gradu v 15. stoletju.

Povezava do originalnega članka

Svetovni dan lutk
2026-03-21 | Maribor center / Lutkovno gledališče Maribor, Lutkovni muzej Maribor
Svetovni dan lutk praznujemo 21. marca.
Na ta dan bo Lutkovni muzej Maribor odprt po spremenjenem urniku: med 9. in 16. uro. Ob 11. uri vabimo na vodeni ogled muzeja.
Ob 10. uri bo na sporedu naša nova uspešnica Skrinjica sinjega maka.
Ob 17. uri vabimo na projekcijo filma Midva, lutkarja; film o Bredi in Tinetu Varlu, filmu sledi kratek pogovor.

Povezava do originalnega članka

Skrinjica sinjega maka 10+
2026-03-21 10:00 | Sodni stolp
Skrinjica sinjega maka 10+

Bina Štampe Žmavc / 40 min

Himalajski sinji mak cveti visoko, tam, kjer svet postane tišji. V takšen umirjen prostor vabi tudi predstava: nežna in poetična zgodba o babici in dedku ter o ljubezni, ki ostaja, tudi ko besede počasi bledijo. Po besedilu Bine Štampe Žmavc sinji mak postane simbol starosti, spominov in minevanja.
Predstava odpira prostor za tih, a globok medgeneracijski pogovor. Otroci skozi bogat svet simbolov – ptičje petje, polja pozabe, čevlje daljave in sinji mak – vstopajo v zgodbo, kjer se babica počasi izgublja, dedek pa z ljubeznijo, potrpežljivostjo in predanostjo hodi ob njej.
V času, ko se kot skupnost vse pogosteje srečujemo s starostjo in demenco, predstava tako otrokom kot odraslim ponuja dragoceno izkušnjo sočutja, razumevanja in človeške bližine. Vabi nas, da se pustimo dotakniti in da drug drugega znova uzremo s srcem.

Nakup kart

Povezava do originalnega članka

Pop-up voščilnice z Nino Holc
2026-03-21 10:00 - 13:00 | Maribor center / Vetrinjski dvor, Vetrinjska ulica 30, Maribor
Pop-up voščilnice z Nino Holc

Tokrat bomo ustvarjalno delavnico posvetili izdelovanju pop-up voščilnice – takšne, ki ob odprtju presenetijo s tridimenzionalnim motivom. Pod vodstvom Nine Holc bomo spoznavali preproste tehnike prepogibanja in sestavljanja papirja ter ustvarili unikatne voščilnice za posebne priložnosti.
Dopoldne, polno domišljije, papirnatih presenečenj in drobnih detajlov, ki naredijo veliko razliko.
Zakaj se udeležiti delavnice?

Prijetno presenečenje. Ko voščilnico odpreš in motiv “skoči” ven, je občutek skoraj čaroben – in še boljši je, ko veš, da si to čarovnijo ustvaril sam.
Združevanje igre in logike. Malo ustvarjalnosti, malo razmišljanja o pregibih in mehanizmu – ravno pravšnji izziv, da je zanimivo tako otrokom kot odraslim.
Domišljija brez meja. Cvetje, živali, rojstnodnevne torte, skrivna sporočila … vsak izdelek je unikaten in prilagojen osebi, ki ji je namenjen.

Trenutek, ko nekomu podariš voščilnico in vidiš njegovo presenečenje je čista zmaga.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave:Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa.
Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.

Povezava do originalnega članka

Pomladna prodajna razstava glinenih izdelkov in prikazi lončarskih tehnik na Lentu
2026-03-21 10:00 - 15:00 | Maribor center / Lončarski center Maribor, Mesarski prehod 5, Maribor
V Lončarskem centru Maribor na Lentu (Mesarski prehod 5, Maribor) bo v soboto, 21. marca 2026, med 10. in 15. uro potekala pomladna prodajna razstava petih oblikovalk, ki ustvarjajo z glino, ter predstavitev dejavnosti Lončarskega centra Maribor.
Na razstavi bo predstavljen izbor unikatnih keramičnih izdelkov – od skodelic, krožnikov, skled in vaz do dekorativnih kosov za dom. Obiskovalci bodo lahko spoznali različne pristope k oblikovanju gline ter si ogledali prikaze lončarskih tehnik, kot so delo na vretenu in ročno oblikovanje. Dogodek ponuja priložnost za srečanje z oblikovalkami, pogovor o procesu nastajanja keramičnih izdelkov ter nakup unikatnih izdelkov.
Hkrati bo predstavljeno tudi delovanje Lončarskega centra Maribor in možnosti ustvarjanja v njem – od začetnih do naprednejših lončarskih delavnic za otroke, mladino in odrasle.
»S pomladno razstavo želimo obiskovalcem približati sodobno keramično ustvarjanje in pokazati, kako lahko iz preprostega materiala nastanejo uporabni in estetsko dovršeni predmeti,« poudarjajo sodelujoče oblikovalke in ekipa Lončarskega centra Maribor.

Povezava do originalnega članka

POEZIJA POVEZUJE 2026
2026-03-21 12:00 | Maribor center / Pred stavbo rektorata Univerze v Mariboru (Slomškov trg 15, Maribor)
Javno branje ob mednarodnem dnevu poezije, rojstnem dnevu Janka Glazerja in začetku pomladi
Magnolija na Slomškovem trgu je zacvetela, kar je znak, da se približuje tradicionalno in priljubljeno branje poezije v središču mesta. Pesmi iz svetovne in domače zakladnice bodo izbrali in jih interpretirali Mariborčani in Mariborčanke različnih poklicev in statusov ter jih podarili svojim someščanom.
Berejo: Igor Černe, Julija Klavžar, Aleksander Koroša, Metka Kostanjevec, Marko Novak, Igor Plohl, Marko Radmilovič, Alenka Spacal, Nika Štumberger in Barbara Švrljuga Hergovich. Dogodek bo povezovala Zora A. Jurič, za glasbeno kuliso pa bo poskrbela skupina Pijani čoln.
Javno branje že 14. leto prirejamo Univerzitetna knjižnica Maribor, Mariborska knjižnica in Založba Pivec v sodelovanju z Univerzo v Mariboru. V primeru slabega vremena bo dogodek pod arkadami Univerzitetne knjižnice Maribor.
Veseli bomo vašega obiska!

Povezava do originalnega članka

DISKOlektiv: PREMOR
2026-03-21 15:00 - 18:00 | Maribor center / Vetrinjski dvor
preddogodek slovenske premiere plesne predstave GIB JE OPEKA
Premor vabi k sobivanju in soustvarjanju. Tako kot presledek vabi ta odstavek k sobivanju z naslednjim odstavkom. Pika, na primer, ponudi premor v branju. Zdaj. Pa ravnokar. In že spet. Vse do zadnje pike tega besedila, ko bo pika poslala to besedilo v sobivanje z nekim drugim besedilom v kaki knjigi, na kakem drugem zaslonu, nekem tretjem naslovu.
Uprizarjati premor pomeni narediti premor v uprizarjanju. Koreografirati premor pomeni narediti premor v koreografiranju.
Gledati premor pomeni narediti premor v gledanju.

Povezava do originalnega članka

DARA IN STANA
2026-03-21 19:00 - 21:00 | Maribor center / Minoritska cerkev
glasbeno scenski dogodek
Karmina Šilec: DARA IN STANA – proslava Hibridno delo glasbeno-gledališko-pripovedne oblike, ki ga vodi z guslarstvom navdahnjeno pripovedništvo, potuje po svetovih dveh osrednjih in na videz protislovnih fenomenov Črne Gore: ene najvidnejših kulturnih osebnosti – dirigentke Darinke Matić Marović – in uradno zadnje virdžine – Stane Cerović.
Družba heroizira Daro kot simbol napredka, medtem ko v Stani vidi simbol preživelega patriarhalnega mehanizma, oba fenomena pa razkrivata transformacijo spolnega reda.
Ponovitev: 22.3.2026 ob 19.00

Povezava do originalnega članka

Sogodbe v Narodnem domu: Manu Delago & Max ZT
2026-03-21 20:30 - 22:00 | Maribor center / Dvorana generala Maistra
Zavod Druga godba in Narodni dom Maribor sta združila moči, da bi lahko v Mariboru gostila enega najbolj presenetljivih glasbenih projektov zadnjih let. V sklopu turneje, ki predstavlja njun prvi skupni album Deuce, nas bosta očarala Manu Delago (handpan) in Max ZT (oprekelj). Nominiranca za nagrado grammy se združujeta v drznem duu, ki na novo predstavlja zvočne možnosti njunih instrumentov. Virtuoza, ki črpata iz vseživljenjskega globalnega sodelovanja, globoke improvizacije in prefinjene kompozicijske spretnosti, ustvarjata poglobljene, meditativne zvočne pokrajine, ki se razkrivajo z nežnostjo in zagonom.
Manu Delago je nedvomno najbolj znani avstrijski glasbenik izven meja svoje domovine. Pravzaprav govorimo o svetovni zvezdi. Igral je na ikoničnih prizoriščih v več kot 50 državah po svetu (tudi v Sloveniji), tako s svojimi projekti kot tudi redni član zasedb Björk, Anoushke Shankar in The Cinematic Orchestra. Še več, nastopal je tudi kot solist z Metropole Orkestrom in Londonskim simfoničnim orkestrom. Kot velik ljubitelj narave v svojem večkrat nagrajenem albumu in filmu Parasol Peak vodi ansambel sedmih glasbenikov na alpinistični odpravi v Alpah. Leta 2021 je ta pustolovski glasbenik in skladatelj začel ReCycling Tour, trajnostno koncertno turnejo s kolesom, na kateri sta njegov bend in ekipa prekolesarila 1500 kilometrov po Evropi.
Američan Max ZT, ki ga NPR imenuje »Jimi Hendrix opreklja«, je s svojim življenjem, polnim globalnega študija in inovacij, na novo opredelil ta instrument. V Brooklynu je vsrkal raznolike tradicije, se izobraževal pri cenjeni senegalski griotski družini Cissoko in študiral pri legendarnem panditu Shivkumarju Sharmi v Indiji. Max je ustanovni član skupine House of Waters in je napisal glasbo za dokumentarni film ESPN, nagrajen z emmyjem, ter izdal osem albumov pri založbi GroundUP Music, ki jo vodijo Snarky Puppy. Njegov zadnji album On Becoming je bil nominiran za najboljši sodobni instrumentalni album na podelitvi nagrad grammy 2024.
»Ko sem prvič slišal Manuja, me je to navdušilo. Virtuoznost je bila očitna, a način, kako je komponiral in razmišljal o svojem instrumentu na nenavaden in edinstven način, se mi je resnično vtisnil v spomin ter me navdal z občutkom, da je to povezava, ki jo je treba še bolj razviti,« razlaga Max ZT. Duo se je spoznal pred skoraj desetimi leti, ko je bil Manu Delago na turneji po ZDA. »Sprva sva začela z improvizacijo, a sva z leti razvila različne skladbe. Lani sva končno našla popoln čas in prostor za snemanje glasbe v neverjetnem prostoru iz 18. stoletja v še starejšem samostanu v Alpah. Duo, ki stoji drug proti drugemu, kjer sta oba člana pravkar dopolnila 40 let? Album sva morala poimenovati Deuce,« se spominja Manu Delago.
Duo, ki je ukoreninjen v ritmu, bogat v teksturi in odprt v duhu, vabi poslušalce v svet, ki se zdi hkrati starodaven, a nekako povsem nov. Z izjemno občutljivostjo in neprimerljivim tehničnim mojstrstvom ustvarjata očarljive zvočne pokrajine, ki očarajo občinstvo že s prvo noto.
Ta sobotni večer si ne boste želeli biti nikjer drugje.
Cena vstopnice: 20 € v predprodaji / 24 € na dan koncerta

Povezava do originalnega članka

DISKOlektiv: GIB JE OPEKA
2026-03-22 15:00 - 18:00 | Maribor center / Vetrinjski dvor
slovenska premiera plesne predstave
Po januarski tajvanski premieri plesne predstave DISKOlektiva z naslovom GIB JE OPEKA, bo v nedeljo, 22. marca 2026, ob 15. uri v Vetrinjskem dvoru še slovenska premiera. Vabljeni, da pridete sograditi predstavo – gib za gibom – v času gradnje predstave in ostanete poljubno dolgo.
Dan pred premiero, 21. marca 2026, pa se bo ob 15. uri v Vetrinjskem dvoru odvil še preddogodek PREMOR. Gib je opeka. Zgradimo z njimi ples! Skupaj. Gib za gibom. Gradnja je koreografija. Prostor je koreograf. Prostor v tebi, okoli tebe, med nami, med predmeti in snovmi, med različnimi časi.
Recimo med časom, ko to bereš in časom predstave. Vsi ti gibi že gradijo predstavo Gib je opeka. Vsak gib šteje.

Povezava do originalnega članka

CABAres CABArei
2026-03-24 20:00 - 21:00 | Maribor center / Dvorana generala Maistra
Zijah Sokolović že od leta 1993 izvaja kultno predstavo CABAres CABArei, ki je bila do danes uprizorjena že več kot 1500-krat ter navdušuje občinstvo doma in po svetu.
»CABAres CABArei« je kabarejska gledališka forma, v kateri se kritično presoja kriza srednjih let, torej trenutek, ko človek potegne črto – hotel ali ne – in začne premišljevati o vsem, kar se mu je zgodilo, kar se mu dogaja in kar se mu še bo zgodilo. Sokolović govori o spoznavanju, o izkušnjah, o vsakdanjem dnevu, o uspehu in neuspehu, o dogovarjanju, o spopadu mnenj, o hrani, o zdravi pameti, o vožnji avtomobila, o prihodnosti, o gledališču kot hladilniku zmot, o mediokritetih, o sorodnikih, o zaostalosti, o spravi z življenjem, o bedakih, o seksu in starosti — vse to v edinstveni interpretaciji tega legendarnega igralca.
“…igra se z občutki in mnenji občinstva do roba vzdržljivosti, pri čemer prepleta dve veliki, za tako pomembno temo, ljubezni in smrti…” Rapa Šuklje, 31. 3. 1993, DNEVNIK, Ljubljana
„…je eden največjih mostrov dramskih uprizoritev, prepoznaven po iskreni interpretaciji in samosvoji poetiki…“, NEDELO, Ljubljana 17. 9. 2006.
Predstava je v bosanskem jeziku, brez podnapisov.
Predstava ni primerna za otroke.

Povezava do originalnega članka

Grad skozi rožnata očala
2026-03-25 16:00 - 2026-03-26 19:00 | Kulturni inkubator
GRAD SKOZI ROŽNATA OČALA
Sreda in četrtek, 25. in 26. marec 2026 // 16.00-19.00 // Kulturni inkubator
Kaj pa, če res zidamo gradove v oblakih? Predstavljajmo si, da je vse mogoče. Kakšno bi bilo tvoje kraljestvo? Zgradi ga v sredo in četrtek, 25. in 26. marca 2026, v Kulturnem inkubatorju. Grad skozi rožnata očala* bo oba dneva potekal med 16. in 19. uro.

Iz rolic, kartona in papirja bomo izdelale_i kvir grad, kot si ga kvir osebe želijo. Je matriarhalen? Patriarhalen? Je demokratičen, totalitaren? Je roza z zelenimi bleščicami ali vijoličen s stekleno streho? Napišimo pravljico za “pravljične” ljudi!
V sredo, 25. marca 2026, bomo kot skupina prišle_i do koncepta, zgodbe. Nato bomo sestavile_i grad z okolico in ga pustile_i sušiti. Četrtek, 26. marca 2026, pa je čas, ko grad zaživi! Z akrili in drugimi detajlnimi elementi bomo dekorirale_i osnovno obliko.
“Ne morem oba dni.” Nič hudega! Vseeno si želimo tvojega doprinosa. Prideš en dan ali oba. Kakor ti ustreza.

Na naše dogodke običajo pridejo stare_i med 17 in 25 let.

Povezava do originalnega članka

Cankar 15+
2026-03-26 19:00, 2026-03-28 19:00 | Velika dvorana
Cankar 15+

Koprodukcija s Cankarjevim domom in Umetniškim društvom KONJ

Poetičen svet lutk s prepoznavno vizualno estetiko in subtilno animacijo ustvarja edinstveno gledališko izkušnjo kot poklon ob 150. obletnici rojstva velikega literata.

Nakup kart

Povezava do originalnega članka

Dobrodelna licitacija Doma pod gorco
2026-03-27 19:00 - 22:00 | Maribor center / Vetrinjski dvor
Pridružite se nam na dobrodelni licitaciji likovnih del – priložnost, da svoj dom obogatite z unikatno umetnino in hkrati prispevate k nečemu resnično pomembnemu.
Vabljeni, da postanete del zgodbe, kjer umetnost pomaga!
V juliju 2025 je v Domu pod gorco v sodelovanju s člani Kulturnega društva Studenci potekala tridnevna likovna kolonija. Ustvarjalni dnevi so bili polni navdiha, barv in srčnih zgodb, nastala pa so čudovita umetniška dela, ki so jih umetniki z veliko plemenitostjo podarili našemu domu. Zdaj vas z veseljem vabimo, da se nam pridružite na dobrodelni licitaciji likovnih del.
To je priložnost, da svoj dom obogatite z unikatno umetnino in hkrati prispevate k nečemu resnično pomembnemu.
Ves izkupiček od prodanih del bomo namenili nakupu terapevtskega laserja, ki bo našim stanovalcem pomagal pri rehabilitaciji in lajšanju bolečin. Naj umetnost iz naših sten zaživi tudi pri vas – in obenem postane most solidarnosti ter podpore. Prisrčno vabljeni, da s svojo udeležbo in podporo pomagate pisati zgodbo, v kateri se lepota prepleta z dobrodelnostjo.
Se vidimo!

Povezava do originalnega članka

Jazz 'ma mlade 2026: Skylit Moon
2026-03-27 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE SKYLIT MOON
Petek, 27. marec 2026 // ob 20.00 // Kulturni inkubator
V petek, 27. marca 2026, bo v Kulturnem inkubatorju prvi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Skylit Moon. Vstopnine ni, jazzajmo skupaj.
Jazz ‘ma mlade tudi v letu 2026! Na prvem koncertu v Kulturnem inkubatorju bo na odru stala mlada jazz zasedba Skylit Moon.

Skylit Moon je dunajska zasedba, ki jo je ustanovil jazz pianist in skladatelj Bálint Banyó. Njihova glasba je v osnovi preplet eksperimentalnega rocka in sodobnega jazza, navdihnjena z izvajalci, kot so David Bowie, Radiohead, Genesis, Brad Mehldau, Aaron Parks in Knower. Repertoar skupine sestavljajo predvsem Bálintove avtorske skladbe ter nekaj priredb. Na podlagi pop/rockovskih oblik pesmi, prepletenih z jazzovskimi harmonijami in atmosferičnimi besedili, se skladbe razvijajo v kompleksne instrumentalne aranžmaje in improvizacijo.
Koncertni debi so doživeli decembra 2025 v Kramladnu na Dunaju, vsi člani zasedbe pa so študirali na univerzi Musik und Kunst Privatuniversitat der Stadt Wien in so danes dejavni ter iskani glasbeniki na dunajski glasbeni sceni.
Zasedba: Conor Ryan (IE) – vokal // Bálint Banyó (HU) – keyboards // Jonas Friesel (DE) – trobenta // Matevž Počič (SLO) – kitara // Tjan Šoštarič (SLO) – bas // Gaj Bostič (SLO) – bobni
Prvemu singel z naslovom ?Sunim? je že mogoče prisluhniti na Bandcampu, kmalu pa bo dostopen tudi na vseh pretočnih platformah.

Povezava do originalnega članka

Jazz 'ma mlade 2026: Mountain Mist Trio
2026-03-27 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE MOUNTAIN MIST TRIO
Petek, 27. marec 2026 // ob 20.00 // Kulturni inkubator
V petek, 27. marca 2026, bo v Kulturnem inkubatorju prvi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Mountain Mist Trio. Vstopnine ni, jazzajmo skupaj.
Jazz ‘ma mlade tudi v letu 2026! Na prvem koncertu v Kulturnem inkubatorju bo na odru stala mlada jazz zasedba Mountain Mist Trio .

Mountain Mist je skupina, kjer se srečujejo jazz, neo-soul in klasična glasba, vabi v svoj svet avtorskih kompozicij in unikatnih aranžmajev jazz standardov.
Zasedba:
Bobnar Tijan Grašič, ki je končal Konzervatorij za glasbo in balet Ljubljana leta 2023, pričel študirati jazz bobne še isto leto kot edini bobnar prve generacije jazzovskih študentov na Akademiji za glasbo v Ljubljani. Sodeloval je že s številnimi glasbeniki, kot so: Primož Grašič, Big Band RTV Slovenija, Big Band Akademije za Glasbo v Ljubljani, pianist David Gazarov, trobentač Alex Sipiagin, basist Mario Mavrin, pianist Blaž Jurjevčič, basist Aleš Avbelj, pianist Marko Churnchetz, bobnar Alvin Queen in drugi….
Pianist Aljoša Kavčič je del prve generacije študentov jazz smeri Akademije za glasbo v Ljubljani, pod mentorstvom vrhunskega pianista Marka Črnčeca in je šolanje na Konservatoriju za glasbo in balet Ljubljana zaključil v 2023. Je prejemnik Škerjančeve nagrade za izjemne uspehe pri umetniškem uveljavljanju šole, dobitnik dveh 1. nagrad in zlatih priznanj na TEMSIG-u v kategorijah jazz komorne ter jazz solo v letu 2022 in 2023. S TG Kvartetom je nastopil v oddaji Prva vrsta in igral na različnih jazz festivalih. Redno nastopa s priznanimi glasbeniki kot so Primož Grašič, New swing quartet, Mario Mavrin, Aleš Rendla, dvakrat je tudi nastopil kot solist z Big bandom RTV Slovenije,… Učil se je od virtuozov, kot so Danny Grisset, Jason Lindner, Pedro Martins, Gregory Hutchinson in Alex Sipiagin.
Jernej Vindšnurer kontrabasist, aranžer in skladatelj. Po uspešno opravljeni maturi na konservatoriju za glasbo in balet v Ljubljani, je študiral na akademiji za glasbo v Grazu, kjer je diplomiral z odliko. Do sedaj je izdal šest albumov ter bil za enega izmed njih, skupaj s »Big band Bjelovar&Matija Cvek« nominiran za Porina(najbolj ugledna glasbena nagrada na Hrvaškem). Osvojil je je prvo mesto na mednarodnih tekmovanjih v Trevisu in St. Pöltenu, kot tudi na državnem tekmovanju(Temsig). Poleg kontrabasa je eden od vodilnih (kromatičnih) orgličarjev na slovenski sceni, kjer redno nastopa kot solist. Aktiven je tudi v domačem okolju, kjer je dirigent big banda Domžale.

Povezava do originalnega članka

Kaširane lučke z Barbaro Crnkovič
2026-03-28 10:00 - 13:00 | Maribor center / Vetrinjski dvor, Vetrinjska ulica 30, Maribor
Na zadnji marčevski ustvarjalni delavnici bomo z Barbaro Crnkovič izdelovali kaširane lučke – nežne svetlobne objekte iz papirja in lepila, ki ustvarijo toplo, mehko svetlobo. S plastenjem in oblikovanjem bomo raziskovali preprosto, a čarobno tehniko kaširanja ter ustvarili unikatne svetilke za dom.
Zakaj se udeležiti delavnice?

Skupaj ustvarite nekaj, kar bo svetilo doma. Unikatni lestenci ali lučke niso le izdelek – so skupni projekt, ki bo še dolgo spominjal na preživeto dopoldne.
Otroci doživijo proces od ideje do svetlobe. Kaširanje je igrivo, malo packasto in zelo čarobno – ko se lučka prvič prižge, je navdušenje zagotovljeno.
Dom dobi osebno noto. Namesto kupljenega kosa nastane svetilo z zgodbo, značajem in družinskim podpisom.

In roko na srce – malo je lepših občutkov kot prižgati luč in reči: »To smo naredili mi.«
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave:Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa.
Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
O mentorici:
Barbara Crnkovičje likovna umetnica in mentorica z dolgoletnimi izkušnjami v pedagoškem in ustvarjalnem delu. Študirala je likovno umetnost, danes pa kot mentorica vodi umetniško šolo ter ustvarjalno skupino za tretje življenjsko obdobje. Že vrsto let sodeluje tudi kot mentorica likovnih delavnic na Zavodu Mars, kjer svoje znanje, izkušnje in ljubezen do umetnosti in ustvarjanja, rada predaja različnim generacijam udeležencev, predvsem pa otrokom.
Povezava do originalnega članka

Predstavitev knjige Moji vodniki in jaz
2026-03-28 17:00 - 19:00 | Hostel Pekarna
PREDSTAVITEV KNJIGE
NATALIJA BRACCI: MOJI VODNIKI IN JAZ
Sobota, 28. marec 2026 // ob 17.00 // Hostel Pekarna
V soboto, 28. marca 2026, bo ob 17. uri v Hostlu Pekarna predstavitev knjige Natalije Bracci Moji vodniki in jaz.
Natalija Bracci je duhovna medijka, avtorica in voditeljica delavnic, ki svoje življenje posveča povezovanju med svetovoma – vidnim in nevidnim. Skozi svoje knjige, meditacije in osebno delo pomaga ljudem razumeti sporočila duš, prehode onstranstva ter moč ljubezni, ki presega čas in prostor. Njeno poslanstvo je preprosto: prebujati srce in pokazati, da smrt ni konec, temveč nadaljevanje poti.

Povezava do originalnega članka

TOMAŽ PAČNIK - CAMINO
2026-03-28 19:00 | Kulturna četrt Minoriti
Tomaž Pačnik je v več desetletjih glasbenega ustvarjanja prehodil številne poti. Sodeloval je z mnogimi priznanimi glasbeniki in umetniki, deloval tako na slovenski (Planet Groove, Vlado Kreslin, Jadranka Juras, Alenka Godec…) kot mednarodni glasbeno – umetniški sceni, ustvarja(l) muzikale in se vneto predaja(l) pedagoškemu delu. Poznamo ga kot klaviaturista, ustanovnega člana in gonilno silo jazz-fusion-etno skupine JAZOO – edinega koroškega glasbenega kolektiva tega žanra, ki bo prav letos praznoval častitiljivih 30 let neprekinjenega delovanja! Zadnjo dekado let ga je ‘resno’ zaznamoval flamenco. Je tudi eden redkih pianistov v tem delu Evrope, ki se je lotil žanra, v katerem praviloma prevladuje kitara. Sicer se nima za flamenco pianista, a se mu je ta glasbena eksotika vseeno ‘zažrla’ med prste. Za različne glasbeno-plesne projekte je napisal veliko glasbe, na katero so plesale tako vrhunske slovenske plesalke (Urška Centa, Mihaela Wabra Kucler, Živa Heričko, Simona Šturm, Mitja Obed…) , kot tudi plesalki in umetnici iz Budimpešte: Maria Keck in Petra Böröcz. Poleg številnih koncertov pri nas in na Madžarskem ga je flamenco pot zanesla tudi v sámo srce flamenca, Španijo. Pa v Turčijo, Italijo, večkrat na Hrvaško in v Srbijo, Severno Makedonijo, celo v Bolivijo! V zadnjem času pa je začel izvajati tudi solistične koncerte in projekte, na katerih izvaja avtorsko glasbo v sklopu novega projekta: CAMINO. Gre za sestavljanko idej, plod njegovih številnih brezčasnih potovanj in strastnih poti brez konca… Tokratni koncert v Mariboru poteka na predvečer: PIANO DAY oz. ‘Dan Klavirja 2026’.
PIANO DAY – DAN KLAVIRJA poteka na 88. dan v letu, sklicujoč se na dejstvo, da ima standardni klavir 88 tipk. Nils Frahm, nemški pianist, umetnik in pobudnik, je svojo idejo utemeljil z besedami, da “ne škodi slaviti klavirja in vsega okoli njega: izvajalcev, skladateljev, izdelovalcev klavirjev, uglaševalcev, organizatorjev koncertov ter celotni skupnosti pianistov in kar je najpomembnejše: poslušalcev!” Pričakujemo lahko izjemno intimen klavirski dogodek. Posebna koncertna izkušnja, ki poslušalca zvabi bližje – k sebi, h glasbi, k trenutku. Brez ozvočenja, brez distance. Glasba na dosegu roke. In tišina med notami. Intimnost, tišina, prisotnost. Tomaž Pačnik • klavir (solo)
Flamenco-Jazz & Etno-Ambiental

Povezava do originalnega članka

Buba 2+
2026-04-03 17:00, 2026-04-04 10:00 | Mala dvorana
Buba 2+

Andreja Peklar / 35 min

Uprizoritev Buba je nastala po istoimenski slikanici večkrat nagrajene avtorice Andreje Peklar, v kateri nas popelje na pot radovednega odkrivanja.
Ko Buba prejme pismo, se odpravi na pot, na kateri spoznava vznemirljive značilnosti sveta, katerega del postaja. Buba je univerzalna zgodba o naravi, katere del je tudi človek. In kot se buba razvije v metulja, tudi otrok odraste. A z odraslostjo se razvoj pri človeku ne zaključi, saj z življenjskimi izkušnjami naše intimne preobrazbe zmeraj znova vznikajo.
Buba je pripoved o učenju in odraščanju, o raziskovanju sveta in o spoznavanju samega sebe …
*V predstavi je uporabljena pesem Biba, buba, baja Mire Voglar.
Predstava je primerna tudi za prvo triado OŠ

Nakup kart

Povezava do originalnega članka

Rock 'ma mlade 2026: Retrozlom
2026-04-03 20:00 - 22:00 | Maribor center / Kulturni inkubator, Koroška cesta 18
Prvi koncertni večer festivala Rock ‘ma mlade 2026
V petek, 3. aprila 2026, bo v Kulturnem inkubatorju prvi koncert cikla koncertnih večerov Rock ‘ma mlade 2026. Ob 20. uri bo na oder Kulturnega inkubatorja stopila mlada zasedba Retrozlom. Vstopnine ni, rock on. MKC Maribor v letu 2026 premierno uvaja festival Rock ’ma mlade, pilotni program, ki nastaja kot nadgradnja uspešnega modela festivala Jazz ’ma mlade. Prva bo na oder stopila mlada zaseba Retrozlom. Retrozlom sestavljajo štirje mladci, željni ustvarjanja svoje muzike in se ”met fajn”.
Žanrsko se člani med seboj nekoliko razlikujejo, vendar so prepričani, da ravno to da bendu svojevrsten stil. Skupni imenovalec je rock glasba, se pa, če je ”vajb” pravi, lotijo vseh žanrov.
V sestavi so: Matevž Mulec; vokal, ritem kitara (12 strunska elektroakustična ali električna kitara) // Enej Podgornik; bas kitara // Ožbej Svetlin;bobni // Jernej Marinko; glavna kitara (električna kitara)

Povezava do originalnega članka
